
Camera  Deputaţilor

                                                             Bucureşti, 02.12.1998

                                                                                                 Nr. 881/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, Raportul la proiectul de Lege privind aprobarea Ordonanţei Guvernului nr.53/1998 pentru completarea Legii nr.26/1990 privind Registrul Comerţului.

La întocmirea raportului s-au avut în vedere următoarele avize transmise de:

· Comisia pentru buget, finanţe şi bănci

· Comisia juridică, de disciplină şi imunităţi

· Consiliul Legislativ

    VICEPREŞEDINTE,                                   SECRETAR,

Alexandru Dumitru Radu                               Istvan Antal

    Exp.parlam.

Viorela Gondoş

              Bucureşti, 02.12.1998


                                                                                     Nr. 881/XVIII/3

R A P O R T

asupra proiectului de Lege privind 

aprobarea Ordonanţei Guvernului nr.53/1998 

pentru completarea Legii nr.26/1990 

privind Registrul Comerţului

Cu adresa nr.365/09.11.1998 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat pe fond, în procedură normală, Comisia pentru industrii şi servicii, cu dezbaterea şi avizarea proiectului de Lege privind aprobarea Ordonanţei Guvernului nr.53/1998 pentru completarea Legii nr.26/1990 privind Registrul Comerţului.

În şedinţa din data de 02.12.1998, Comisia a analizat proiectul de lege, având în vedere şi avizele favorabile primite de la Consiliul Legislativ, Comisia juridică, de disciplină şi imunităţi şi Comisia pentru buget, finanţe şi bănci, şi a hotărât, cu majoritate de voturi, ca proiectul de lege să fie admis în plenul Camerei pentru următoarele considerente:

1. Proiectul de ordonanţă prevede, în mod expres, modificarea şi completarea Legii nr.26/1990 în sensul precizării destinaţiei sumelor care reprezintă cota de 2% din taxele percepute de la Oficiile Registrului Comerţului şi care se virează Ministerului Justiţiei.

2. Proiectul de ordonanţă completează art.11 alin.(3) (din legea nr.26/1990, republicată în Monitorul Oficial al României, Partea I, nr.49 din 4 februarie 1998) cu alin.(31), (32) şi (33), care conţin norme necesare potrivit cărora Ministerul Justiţiei utilizează şi gestionează în regim extrabugetar cota de 2% din taxele percepute potrivit art.11 alin.(2) al aceleiaşi legi.

De asemenea, comisia a hotărât ca proiectul de lege să fie supus spre dezbatere şi adoptare în plenul Camerei Deputaţilor, în forma prezentată de Senat.

Având în vedere obiectul reglementării şi conţinutul juridic al proiectului de lege, aceasta are un caracter de lege ordinară.

    VICEPREŞEDINTE,                                   SECRETAR,

Alexandru Dumitru Radu                               Istvan Antal

   Exp. Parlam.

Viorela Gondoş

